Probiotika wat ’n mens oor die toonbank kan koop, is dalk nie alles wat dit beloof om te wees nie omdat dit dalk nie ’n mens se spysverteringskanaal kan koloniseer nie.
Spesifieke eksperimente het ondersoek wat presies in ’n mens se spysverteringstelsel aangaan. Daar is gevind talle mense se dermkanaal verhoed die probiotika om daar te koloniseer. Ook wanneer ’n mens antibiotika neem, en dan probiotika, soos wat miljoene mense doen, kan dit die proses vertraag vir die normale (goeie) bakterieë om terug te keer.
Baie van die mense wat aan die eksperimente deelgeneem het, was weerstandig teen die probiotika. Dus is daar nie ’n universele probiotika of bepaalde stamme van die goeie bakterieë wat aan mense gegee kan word nie.
Deur te kyk of dit help nadat antibiotika geneem is, is gesien die probiotika voorkom die uitdrukking van gene en dit keer dat die normale bakterieë gou terugkeer ná die gebruik van antibiotika.
Daar is toenemend bewyse daarvan dat die mikrobioom in ons liggame ’n groot bydrae tot ons gesondheid lewer.